Enne uue bakalaureuseõppe kava rakendamist pakkus Tartu Ülikooli majandusteaduskond võimalust omandada kaugõppes majandusalast kõrgharidust ärijuhtimise diplomiõppe kava järgi. Praegu jätkavad 2001/2002 õppeaastal vastu võetud üliõpilased oma õpinguid 4. aastal seni kehtiva õppekava järgi. Õppekava maht on 120 AP, mis on jagatud nelja õppeaasta vahel. Õppekava jaguneb ühisõppeks, mis on kohustuslik kõigile selle eriala üliõpilastele, ning eriõppeks, mida saab alternatiivselt valida. Üldõpe läbitakse esimese kuue semestri jooksul, eriõpe 7. ja 8. semestril. Stuudium lõpeb lõpueksami ja diplomitöö kaitsmisega. Õppekava läbimise tulemusena saadakse kvalifikatsiooni tõendav diplom ärijuhtimise erialal. Diplomiõppe lõpetanutel on õigus astuda magistriõppesse, et jätkata õpinguid majandusmagistri kraadi saamiseks.  Koostöös Narva Kollediga realiseeritavas ärijuhtimise diplomiõppe kava versioonis on osa kohustuslikust  kõrvalainest (14 AP) asendatud eesti keele süvaõppega. Narvas toimus vastuvõtt kaks aastat, sel õppeaastal jätkavad seal õpinguid neljanda aasta üliõpilased. Ärijuhtimise diplomiõppe käivitamisega Narvas suurenes Tartu Ülikooli mõju Ida-Virumaal ning avardusid sealsete inimeste võimalused kvaliteetse majandushariduse omandamiseks. Nagu eespool mainitud, TÜ majandusteaduskonna ja kolledite koostöö ka uute õppekavade ühisel täitmisel jätkub.